શાહજહાંને પૃથ્વી પરનો કિરતારનો પડછાયો પણ તેના ખુશામતખોર કહેતા અને માત્ર ખુશામત કરીને નિરાંત કરવા નહીં એને માટે અતિ-અતિ-અતિ મોંઘું માયૂરાસન પણ બનાવેલું. મયૂરાસન પર ચડવા માટે બે ફુટનાં પગથિયાં હતાં એ શુદ્ધ ચાંદીનાં બનાવેલાં રહેતાં. આ મયૂરાસન પર કેટલાંક પક્ષીઓની તસવીરો રહેતી. પક્ષીની તસવીર પ્રમાણે પક્ષીઓ સિંહાસન પરથી શહેનશાહનું ગાન ગાતાં. પક્ષીઓ અલ્લાહનું નામ પણ લેતાં. શાહજહાં માટે જે મયૂરાસન બનાવેલું એને બનાવતાં સાત વર્ષ લાગેલાં અને એક કરોડ રૂપિયાનો ખર્ચ થયેલો. જગતભરના કારીગરોને રોકેલા. ૧૬૨૮માં આ મયૂરાસન બનાવવાનું શરૂ થયું અને ૧૬૩૫માં લગભગ પૂરું થયેલું. શહેનશાહે ૨૩ વર્ષ આ મયૂરાસન પર બેસીને રાજ કરેલું.